钦定古今图书集成/明伦汇编/氏族典/第186卷 > 萧宝源
## 钦定古今图书集成/明伦汇编/氏族典/第186卷 > 萧宝源

按《南齐书庐陵王宝源传》：“庐陵王宝源，字智渊，明帝
第五子也。建武元年，为北中郎将，镇琅邪城，封庐陵
郡王，迁右将军，领石头戍事。仍出为使持节都督南
兖兖徐青冀五州军事、后将军南兖州刺史。王敬则
伏诛，徙宝源为都督会稽东阳临海永嘉新安五郡
军事、会稽太守。永元元年，进号安东将军。和帝即位”，
以为侍中、车骑将军、开府仪同三司，未拜，中兴二年
薨。